كافي سكوت مموملينا صدك بعد صارت بلا ملح ترى انريد حكومة حتى لوكانت الكترونية احنا اندور على اللي يحكم بلدنا والله صرنا اضحوكة ومهزلة العالم ادري هالقسمة مانتهت مو صارلها 9 اشهر يعني اشوكت راح تجي للدنيا اذا ما تكدرون انجاب طبيعي ليش ما تسوون عملية قيصرية اي كافي مو ملينا بس اخاف انتم متأثرين بمسرحية (في انتظار جوددو) للكاتب صامويل بيكت لان ابطال هايه المسرحية ظلوا اربعين سنة ينتظرون البطل الخرافي جوددو حتى يجي وينقذهم اذا انتم ناووين على هالشي كولولنا كافي كافي كافي اخوان ترى هسه كلشي صار الكتروني مثل الزواج والتدخين ديلا اتحركوا اشوية